CELEX: 62012CN0155
Language: da
Date: 2012-03-30 00:00:00
Title: Sag C-155/12: Anmodning om præjudiciel afgørelse indgivet af Naczelny Sąd Administracyjny (Polen) den 30. marts 2012 — Minister Finansów mod RR Donnelley Global Turnkey Solutions Poland Sp. z o.o.

23.6.2012   
            
            
               DA
            
            
               Den Europæiske Unions Tidende
            
            
               C 184/3
            
         Anmodning om præjudiciel afgørelse indgivet af Naczelny Sąd Administracyjny (Polen) den 30. marts 2012 — Minister Finansów mod RR Donnelley Global Turnkey Solutions Poland Sp. z o.o.
   (Sag C-155/12)
   2012/C 184/05
   Processprog: polsk
   
      Den forelæggende ret
   
   Naczelny Sąd Administracyjny
   
      Parter i hovedsagen
   
   
      Sagsøger: Minister Finansów
   
      Sagsøgt: RR Donnelley Global Turnkey Solutions Poland Sp. z o.o.
   
      Præjudicielle spørgsmål
   
   
               1)
            
            
               Skal de regler, der kan udledes af artikel 44 og 47 i Rådets direktiv 2006/112/EF af 28. november 2006 om det fælles merværdiafgiftssystem (1), fortolkes således, at komplekse tjenesteydelser på området for oplagring af varer, som omfatter modtagelse af varerne på et lager, anbringelsen af dem på egnede lagerhylder, opbevaring af disse varer for kunden, udlevering af varerne, af- og pålæsning og for nogle kunders vedkommende ompakning af materialer, der leveres i flerstykspakninger, i individuelle sæt, er tjenesteydelser i forbindelse med en fast ejendom, som i henhold til artikel 47 i direktiv 2006/112 beskattes på det sted, hvor den faste ejendom ligger?
            
         
               2)
            
            
               Eller drejer det sig om tjenesteydelser, som i henhold til artikel 44 i direktiv 2006/112 pålægges afgift på det sted, hvor aftageren af tjenesteydelserne, som disse er leveret til, har etableret hjemstedet for sin økonomiske virksomhed eller har et fast forretningssted, eller i mangel heraf på det sted, hvor han har sin bopæl eller sit sædvanlige opholdssted?
            
         
      (1)  EUT L 347, s. 1.